Oktatás - HBCS Audit
Munkánk során kiemelt figyelmet szentelünk annak,hogy az egészségügyi finanszírozással kapcsolatban rendelkezésre álló tudásanyagunkat megosszuk az érintett és érdeklődő szakemberekkel. Képzéseinket mind a tartalom, mind a forma tekintetében,minden esetben Megbízónk speciális igényeinek megfelelően alakítjuk és a változó szabályok figyelembevételével fejlesztjük.
Szakmai továbbképzéseink nemcsak jelenlegi szerződött Ügyfeleink számára hozzáférhetőek: előre meghirdetett kurzusainkra a jelentkezés nyitott, ill. igény szerint kihelyezett oktatásokat is szervezünk. Változatos formában kínálunk továbbképzéseket:
Javítási javaslatok személyes átadása: Szakértői tevékenységünk során Ügyfeleink kijelölt munkatársai számára biztosítjuk az orvosszakértőinkkel való rendszeres konzultáció lehetőségét. A javításokat személyesen adjuk át, melynek során munkatársunk indokolja a javítás szükségességét és választ ad a felmerülő kérdésekre, ezzel is hozzájárulva a rendszeresen ismétlődő hibák kiszűréséhez.
Kódolók célzott oktatása, tréningje: Kihelyezett oktatásaink során, a kódolásért felelős szakemberek elméleti tudásának bővítése, készségeik fejlesztése a cél. Ismertetjük, értelmezzük az aktuális finanszírozási szabályokat, a szabálytalan/pontatlan kódolás következményeit, valamint bemutatjuk a jellemző hibaforrások megszüntetésének lehetőségeit. A képzéseken az adott intézmény kódolási gyakorlatának közös értékelésére, problémák azonosítására, megoldási lehetőségek megbeszélésére is lehetőség nyílik. Így ez a képzési forma nemcsak a munkatársak ismereteinek bővítésére alkalmas, hanem hozzájárul az intézményi finanszírozási adminisztráció átfogó javításához.
Szakmaspecifikus konzultációk: Egyes szakmák kódolási feladatai speciális ismereteket igényelnek az egészségügyi szakemberek részéről, sőt, bizonyos esetekben (pl. onkológia) speciális szabályozás is meghatározhatja a kódolási folyamatot. Munkatársaink igény szerint, interaktív, szakma-specifikus konzultációkat tartanak az egyes szakterületek kódolási felelősei számára.
Akkreditált kurzusok: A Semmelweis Egyetem Egészségügyi Menedzserképző Központjával (SE EMK) szoros együttműködésben, rendszeresen szervezünk akkreditált, egy és többnapos kurzusokat. Célunk, hogy felkészítsük az ellátókat a változó szabályozási környezet kihívásaira, és gyakorlatorientált formában áttekintsünk a kódolásban előforduló szabálytalanságokat, hiányosságokat.
Szakmai fórumok, konferenciák: Az aktuális finanszírozási változások kapcsán ad hoc továbbképzéseket, szakmai vitafórumokat szervezünk, az érintett szakmai és hatósági szakemberek részvételével, többnyire szintén az SE EMK-val együttműködésben.
Kérje intézményre szabott oktatási ajánlatunkat MOST!
Töltse le nyomtatható ismertető anyagunkat (PDF)!